पत्रक के माध्यम से मुख्यमंत्री का ध्यान शिक्षामित्रों की समस्याओं की तरफ आकृष्ट कराया गया है। इसमें कहा गया है कि प्रदेश के एक लाख 76 हजार शिक्षामित्रों का भविष्य उनके हाथ में है। विधानसभा चुनाव में यह घोषणा की थी कि अगर पार्टी की सरकार बनती है तो सभी शिक्षामित्रों को शिक्षक पद पर समायोजित किया जाएगा। उन्होंने शिक्षामित्रों का भविष्य संवारने की मांग की ताकि शिक्षामित्रों को निराशा न हो। जुलूस में विवेक सिंह, अर्चना, विमल सिंह, प्रवीण सिंह, मंजू यादव, जगदीश, रामानंद, अरविंद राय, संजय राय, वंदना, विकास, संजय, राजेश यादव, नंदजी, रुची सिंह, सीमा राय, प्रियंका आदि शामिल रही। जुलूस का नेतृत्व अशोक कुमार राय ने किया।